Köbi Kuhn

Jakob «Köbi» Kuhn (født 12. oktober 1943 i Zürich, død 26. november 2019) var en sveitsisk fotballspiller og -trener.

I karrieren som aktiv spiller tilbrakte han det meste av tiden i FC Zürich og spilte 63 kamper for , blant annet en kamp under VM 1966 i England. Som trener ledet han landslaget i to EM-sluttspill (2004 og 2008) samt VM 2006.

Kuhn spilte for FC Zürich i 16 år, og vant seks ligatitler og fem cupmesterskap. Han spilte også for Zürich i semifinalen i Europacupen i 1963 og 1977. Mot slutten av karrieren spilte han en kort periode hos byrivalene Grasshopper-Club Zürich.

Etter at han la opp som spiller, returnerte Kuhn til FC Zürich i 1979 som trener i ungdomsavdelingen. I 1995 tok han over som ungdomstrener i det sveitsiske fotballforbundet. Han ledet U18-landslaget under EM 1997, og ledet deretter U21-laget til EM-sluttspill for første gang.

Kuhn fikk ansvar som trener for A-landslaget i 2001, da han etterfulgte argentineren Enzo Trossero.

EM 2004 og VM 2006 
Etter å ha slått ut  og  i kvalifiseringen til EM 2004, spilte Sveits uavgjort 0-0 mot  i åpningskampen i sluttspillet, før de tapte mot  og  og endte sist i sin gruppen. I kampen mot tittelforsvarerne Frankrike scoret Johan Vonlanthen Sveits’ utligningsmål før Thierry Henry nettet to ganger mot slutten av kampen. Vonlanthens mål var lagets eneste i sluttspillet, og gjorde ham samtidig til den yngste målscoreren i EM-historien.

På vei mot VM 2006 i Tyskland gikk Sveits ubeseiret gjennom kvalifiseringsgruppe 4. De endte på andreplass i gruppen, og måtte spille to avgjørende kamper mot , der Sveits gikk videre på bortemålsregelen. I sluttspillet imponerte laget igjen, de vant sin gruppe som ellers inneholdt Frankrike,  og Sør-Korea. I åttendedelsfinalen ble de imidlertid slått ut på straffespark etter å ha spilt 0-0 mot .  Sveits led dermed den ublide skjebnen å bli slått ut av VM uten å ha sluppet inn mål.

EM 2008 
I oktober 2006 kunngjore Kuhn at han ville trekke seg som trener etter EM 2008. I åpningskampen mot  tapte Sveits 0-1. I den andre kampen gikk de på et nytt tap, denne gang mot Tyrkia (1-2).

I den siste kampen møtte Sveits , som allerede var klare for kvartfinalene. Portugal stilte med åtte nye spillere, og Sveits vant kampen 2-0, begge målene scoret av Hakan Yakin. Som landslagstrener ble Kuhn etterfulgt av Ottmar Hitzfeld, FC Bayern Münchens hovedtrener.

Referanser

Eksterne lenker 
 

Sveitsiske fotballspillere
Sveitsiske fotballtrenere
Spillere i Fotball-VM 1966
Trenere i Fotball-EM 2004
Trenere i Fotball-VM 2006
Trenere i Fotball-EM 2008
Fotballspillere for FC Zürich
Fotballspillere for Grasshopper-Club Zürich
Fotballtrenere for FC Zürich
Trenere for Sveits' herrelandslag i fotball
Personer fra Zürich